./data/stoa0276/stoa002/stoa0276.stoa002.opp-lat1.xml
Cum quid difficile videtur,difficiliora alios obeuntes recenseamus  Quot enim sunt, qui statima lavacro carnem suam obsignant? quot item qui consensupari inter se matrimonii debitum tollunt, voluntarii spadones procupiditate regni caelestis? Quodsi salvo matrimonio abstinentiatoleratur, quanto magis adempto? Credo enim difficilius salvumderelinqui quam amissum non desiderari  Durum plane et arduumsatis continentia sanctae feminae post viri excessum dei causa,cum gentiles satanae suo et virginitatis et viduitatis sacerdotiaperferant? Romae quidem quae ignis illius inextinguibilis imaginemtractant, auspicia poenae suae cum ipso dracone curantesde virginitate censentur  Achaeae Iunoni apud Aegium oppidumvirgo sortitur, et quae Delphis insaniunt, nubere nesciunt Ceterum viduas Africanae Cereri adsistere scimus, durissima quidemoblivione a matrimonio allectas  Nam manentibus in vitaviris non modo decedunt, sed et alias eis utique ridentibusloco suo insinuant, adempto omni contactu usque ad osculum filiorum,et tamen durante usu perseverant in tali viduitatis disciplina,quae pietatis etiam sanctae solatia excludit  Haec diabolus suispraecepit, et auditur  Provocat nimirum dei servos continentiasuorum, quasi ex aequo  Continent etiam gehennae sacerdotes Nam invenit quomodo homines etiam in bonis sectationibusperderet, et nihil apud eum refert alios luxuria, alios continentiaoccidere